Daka henter meget mad i Vejle - og det er godt | Horsens Folkeblad
Chauffør ved Daka Refood Finn Jensen har mange opsamlingssteder i Vejle. Onsdag formiddag henter han grønne beholdere cirka 45 forskellige steder i byen.Foto: Benny F. Nielsen
Ifølge Refood Business Unit Manager, Birger Parsberg Olesen, er Refood-servicen en god måde for eksempelvis en restaurant til at få overblik over, hvor stort madspildet egentlig er. Foto: Benny F. Nielsen
Lille brand på Nansensvej
Fire bilister og alkohol involveret i trafikuheld
I detentionen efter at blande sig i dørmænds arbejde
Vejle - Tal fra Danmarks Statistik viser, at vi danskere hvert år smider 700.000 ton mad ud.Madspild er efterhånden også blevet et tilbagevendende begreb og en tilbagevendende problemstillin...
Vejle - Tal fra Danmarks Statistik viser, at vi danskere hvert år smider 700.000 ton mad ud.Madspild er efterhånden også blevet et tilbagevendende begreb og en tilbagevendende problemstilling, som mange forholder sig til og har en mening om.I Daka, der har hovedkontor i Hedensted, nøjes man dog ikke med at have en mening.En underafdeling af virksomheden, Daka Refood, åbnede i maj et anlæg i Horsens, som udnytter det mad­affald, der ellers bare ville blive brændt af og forsvinde op i den blå luft.Anlægget er så sofistikeret, at det kan håndtere emballeret madaffald fra supermarkeder, fødevareproducenter, restauranter, hoteller og kantiner uden, at man skal stå manuelt og fjerne emballagen fra varerne.Det fortæller Birger Parsberg Olesen, der er Refood Business Unit Manager.- Når madaffaldet har været igennem vores anlæg, er der en såkaldt madpulp tilbage, som bliver varmebehandlet ved 70 grader i en time for at slå alle bakterier ihjel. Derefter kommer pulpen i anlægget, hvor vi får gas ud af det. Tilbage er et gødningsprodukt, som landbruget er aftager af, fortæller han.
Et realistisk overblik At udnytte den megen madaffald giver god mening, hvis man har et ønske om at reducere i CO2-regnskabet.Den service, som Daka Refood tilbyder, giver den enkelte kunde et rigtig godt overblik over, hvor meget mad, der rent faktisk bliver smidt ud. Så selvom Daka Refood er en forretning, der skal løbe rundt, så er det mere overordnede håb også, at kunderne bliver mere bevidste om, at det økonomisk kan svare sig at reducere madspildet.- Mange har ikke et overblik over, hvor meget mad man smider ud. Det overblik får man visuelt, når man begynder at sortere, tror Birger Parsberg Olesen.Daka Refood fungerer ved, at kunderne betaler for at få beholdere udleveret fra Daka, som derefter ombyttes jævnligt med en renvasket beholder, så man undgår smittefare og begrænser risiko for skadedyr.- Servicen er dyrere end den almindelige skraldespand, men vi retter fokus mod en ordning, hvor man får syn for den omkostning, man har ved at smide gode råvarer ud i skraldespanden, samt får en ”renere” løsning. Så kan man reelt set gøre noget for at minimere spildet, forklarer Birger Parsberg Olesen og fortsætter:
- Jeg er faktisk blevet inspireret af det selv. Vi smider alt for meget ud, med på denne måde bliver du bedre til at agere og ændre din adfærd. Det er også vores budskab.
Mange Vejle-kunder Daka Refood servicerer restauranter, kantiner, skoler, institutioner, sygehuse, supermarkeder og industrivirksomheder over hele landet.Interessen for at modtage servicen er mærkbart større i de kommuner, hvor det i forvejen er et lovkrav at sortere sit affald.Her stikker Vejle ud, mener Birger Parsberg Olesen.- Vejle er et af de områder, hvor der er rigtig mange kunder. Jeg tror, det skyldes, at der ligger en god kultur i Vejle, fordi man er vant til at sortere, siger Refood Business Unit Manager’en, som mener, at Vejle Kommune har god grund til at klappe sig selv på skulderen.- Jeg tror, Vejle er den kommune i landet, der er bedst til at sortere.Daka Refood oplever hele tiden en voksende tilgang af kunder. I det år, anlægget i Horsens har været kørende, har det haft op mod 25.000 ton affald igennem systemet, og der er sket en fordobling af affaldsvolumen siden opstarten.- Så vi skal nok have et anlæg mere på et tidspunkt, vurderer Birger Parsberg Olesen.På tirsdag kan du læse mere i avisen om, hvordan restauranter i Vejle arbejder for at mindske deres madspild.
ExclusiveVejle